《惜分飞（送江鸣玉归乌墩）》
宋代·赵彦端

相与十年亲且旧。一笑天涯携手。霜际寒云逗。去年情味君思否。

远水无情冰不就。好在尊前眉岫。肠断东南秀。淡烟疏月梅时侯。

作者简介：赵彦端（1121~1175）字德庄，号介庵，汴人。工为词，尝赋西湖谒金门词，有“波底夕阳红湿”之句。高宗喜曰：“我家裹人也会作此”！……乾道、淳熙间，（公元一一七四年前后）以直宝文阁知建宁府。终左司郎官。彦端词以婉约纤秾胜，有介庵词四卷，及介庵集十卷，外集三卷，均《宋史艺文志》并行于世。